કચ્છી નવું વર્ષ એટલે અષાઢી બીજ. ખેડૂતો નવા પાકનું વાવેતર કરતા હોય, આકાશ પોતાની ભુજાઓ પસારી અપાર પ્રેમ રૂપી વરસાદ વરસાવતો હોય, જમીનની સુવાસ ફેલાયેલી હોય ત્યારે આવે છે અષાઢી બીજનો તહેવાર. કચ્છના ઇતિહાસમાં અષાઢી બીજ અત્યંત મહત્ત્વ દાખવે છે. જેની શરૂઆત સાથે ઐતિહાસિકથી લોકમુખે ચર્ચાતી અનેક વાતો પ્રસિદ્ધ થાય છે. ખેંગારજી પહેલાએ કચ્છ રાજ્યની સ્થાપના સંવત ૧૬૦૫માં માગસર સુદ ૫ ના રોજ કરી એવી વાયકા હતી.